Občina Renče-Vogrsko objavlja v skladu z 12. poglavjem Pravilnika o postopkih za izvrševanje proračuna (Ur. l. RS, št. 50/07, 114/07 – ZIPRS0809, 61/08, 99/09 – ZIPRS1011, 3/13 in 81/16), Lokalnim programom za kulturo v Občini Renče-Vogrsko za obdobje 2018-2021 (Uradne objave v Občinskem glasilu Občine Renče-Vogrsko, št. 11/17), Letnim programom športa v Občini Renče-Vogrsko za leto 2019 (Uradne objave v Občinskem glasilu Občine Renče-Vogrsko, št. 5/19), Letnim programom tehnične kulture v Občini Renče-Vogrsko za leto 2019 (Uradne objave v Občinskem glasilu Občine Renče-Vogrsko, št. 5/19), in Odlokom o proračunu Občine Renče-Vogrsko za leto 2019 (Uradne objave v Občinskem glasilu Občine Renče-Vogrsko, št. 5/19)

**JAVNI RAZPIS ZA SOFINANCIRANJE PROGRAMOV, PROJEKTOV IN PRIREDITEV NA PODROČJU DRUŽBENIH DEJAVNOSTI V OBČINI RENČE-VOGRSKO V LETU 2019**

**1. Predmet javnega razpisa**

je sofinanciranje izvajanja neprofitnih programov, projektov in prireditev v Občini Renče-Vogrsko v letu 2019, naslednjih izvajalcev:

1. izvajalcev Lokalnega programa za kulturo v Občini Renče-Vogrsko za obdobje 2018-2021, ki so:
* kulturna društva,
* druga društva, ki imajo v statutu registrirano tudi kulturno dejavnost,
* javni zavodi s področja kulture, katerih ustanovitelj oz. soustanovitelj ni Občina Renče-Vogrsko,
* zasebni zavodi, ki na področju kulture v Občini Renče-Vogrsko delujejo najmanj dve leti in imajo sedež v Občini Renče-Vogrsko,
* posamezniki, samozaposleni v kulturi, ki so vpisani v razvid samostojnih izvajalcev javnih kulturnih projektov pri Ministrstvu za kulturo, in uveljavljeni umetniki z referencami,
* gospodarske organizacije, neprofitne organizacije in druge pravne osebe, registrirane za opravljanje dejavnosti na področju kulture in umetnosti v delu, ki se nanaša na neprofitne dejavnosti.
1. izvajalcev Letnega programa športa v Občini Renče-Vogrsko za leto 2019, ki so:
* športna društva oz. klubi,
* vrtci in osnovne šole,
* invalidska ter društva s sekcijami za izvajanje športa za invalide, (velja samo za izvajanje programov športa za invalide),
* društva upokojencev in društva s sekcijami za izvajanje športa za starejše (velja samo za izvajanje programov športa za starejše),
* društva, ki organizirajo večje športne prireditve tekmovalnega značaja,
* zdravstvene organizacije (velja samo za izvajanje programov športa za invalide in starejše)
* zasebniki, ki izpolnjujejo pogoje za izvajanje programov LPŠ,
1. izvajalcev Letnega programa tehnične kulture v Občini Renče-Vogrsko za leto 2019, ki so:
* šole,
* klubi in
* društva,

ki izvajajo programe na področjih modelarstva, padalstva, jamarstva, potapljaštva, podvodne fotografije, radioamaterstva, motociklizma, avtomobilizma, astronomije in letalstva.

1. registriranih neprofitnih organizacij, ki izvajajo neprofitne programe, projekte in prireditve na področju humanitarnih, invalidskih in socialnih dejavnosti v Občini Renče-Vogrsko (društva, združenja, javni zavodi, druge neprofitne organizacije),
2. registriranih neprofitnih organizacij na področju upokojenskih in drugih stanovskih organizacij, ki izvajajo neprofitne programe, projekte in prireditve v Občini Renče-Vogrsko (društva upokojencev, društva ter zveze in skupnosti borcev za vrednote NOB Slovenije, društva in zveze veteranov vojne za Slovenijo, druge veteranske organizacije),
3. društev s statusom mladinske organizacije, ki so registrirana najmanj eno leto,

Na javnem pozivu ne morejo kandidirati neposredni proračunski uporabniki.

Programi na področju kulture, športa in tehnične kulture, ki bodo v letu 2019 sofinancirani iz proračuna Občine Renče-Vogrsko, so opredeljeni v Lokalnem programu za kulturo v Občini Renče-Vogrsko za obdobje 2018-2021, Letnem programu športa v Občini Renče-Vogrsko za leto 2019 in Letnem programu tehnične kulture v Občini Renče-Vogrsko za leto 2019.

**Do sofinanciranja bodo upravičeni le tisti programi, projekti in prireditve, ki se izvajajo na območju Občine Renče-Vogrsko.**

Prijavitelji, ki so bili sofinancirani iz občinskega proračuna v preteklem letu in niso izpolnili pogodbenih obveznosti preteklega leta, ne bodo upravičeni do sofinanciranja v letu 2019.

**2. Splošni pogoji za prijavo**

Na javni poziv se lahko prijavijo:

* izvajalci programov, opredeljeni v točki 1. pod A, B, C in F, ki imajo sedež v Občini Renče-Vogrsko,
* izvajalci programov, opredeljeni v točki 1. pod D in E,

- ki imajo sedež, izpostavo ali enoto v Občini Renče-Vogrsko ali

- so registrirani kot območna oz. regijska organizacija za več občin, katerih registrirani

 člani so tudi prebivalci Občine Renče-Vogrsko, če se njihovi programi, projekti ali

 prireditve izvajajo tudi na območju Občine Renče-Vogrsko, (ne velja za upokojenska

 društva),

če izpolnjujejo naslednje posebne pogoje:

* prijavljeni program se izvaja na območju Občine Renče-Vogrsko,
* imajo registrirano dejavnost v skladu z veljavnimi predpisi,
* imajo urejeno evidenco o članstvu, plačani članarini in ostalo dokumentacijo, ki jo določa zakonodaja (velja samo za društva),
* za prijavljeni program/projekt/prireditev niso sofinancirani iz drugih virov proračuna Občine Renče-Vogrsko ali krajevnih skupnosti Občine Renče-Vogrsko,
* imajo do Občine Renče-Vogrsko poravnane vse pogodbene in druge obveznosti, v kolikor so bili sofinancirani iz občinskega proračuna v preteklem letu,
* imajo izdelano finančno konstrukcijo, iz katere so razvidni prihodki in odhodki izvajanja prijavljenih programov, projektov in prireditev,
* za isti program, projekt ali prireditev ne kandidirajo na drug javni razpis ali javni poziv Občine Renče-Vogrsko,
* izpolnjujejo ostale pogoje, kot jih določajo letni plani ter pravilniki na posamičnih področjih A, B, C, D ali E: Pravilnik o sofinanciranju programov in projektov na področju kulturnih dejavnosti v Občini Renče-Vogrsko, Pravilnik o sofinanciranju programov športa v Občini Renče-Vogrsko z Merili za vrednotenje in izbor programov športa, Pravilnik o sofinanciranju programov na področju tehnične kulture v Občini Renče-Vogrsko, ali Pravilnik o sofinanciranju neprofitnih programov, projektov in prireditev v Občini Renče-Vogrsko (ne velja za F).

Prejemniki sredstev po tem razpisu so se dolžni na podlagi povabila Občine Renče-Vogrsko, krajevnih skupnosti ali s strani Občine Renče-Vogrsko pooblaščenega organizatorja, brezplačno odzvati k sooblikovanju prireditev, ki so v javnem interesu, ali prireditev, ki služijo obeležitvi državnega ali občinskega praznika.

**3. Prijavna dokumentacija**

Prijavo na javni razpis pod A, B, C, D, E ali F je potrebno vložiti na predpisanem obrazcu "Prijava na Javni razpis za sofinanciranje programov, projektov in prireditev na področju družbenih dejavnosti v Občini Renče-Vogrsko v letu 2019« in ji priložiti naslednje obvezne priloge:

* predstavitev organizacije z vsemi podatki o registraciji: naziv, točen naslov, podatke o zakonitem zastopniku oz. odgovorni osebi, številko transakcijskega računa, naziv banke, davčno številko, (predpisan obrazec),
* vsebinsko in finančno predstavitev prijavljenih programov, (predpisani obrazci – v primeru prijave več programov hkrati (na enem področju) mora biti vsak program **prijavljen posamično na svojem obrazcu**),
* finančna kalkulacija se mora nanašati samo na prijavljeni program, ki se izvaja v Občini Renče-Vogrsko,
* priloge in izjave, ki so opredeljene v posameznih prijavnih obrazcih,
* finančno ovrednoten program dela za leto 2019, (če je prijavitelj društvo, je potrebno priložiti finančno ovrednoten program dela za leto 2019 v obliki, kot je bil sprejet na Letni skupščini Občnega zbora društva v letu 2019),
* fotokopijo letnega poročila z bilanco stanja in izkazom poslovnega izida za leto 2018,
* poročilo o delu v letu 2018,
* poročilo o namenski porabi proračunskih sredstev Občine Renče-Vogrsko v letu 2018 (le v primeru sofinanciranja s strani Občine Renče-Vogrsko v letu 2018), ali
* izjavo o izpolnjenih pogodbenih obveznostih v letu 2018, (le v primeru sofinanciranja s strani Občine Renče-Vogrsko v letu 2018),
* fotokopijo Odločbe o registraciji,
* fotokopijo statuta.

Prijavitelji pod D in E, ki nimajo sedeža v Občini Renče-Vogrsko, morajo prijavni dokumentaciji obvezno priložiti seznam registriranih članov, ki so prebivalci Občine Renče-Vogrsko, in navesti število vseh članov društva. Sezname registriranih članov, ki so prebivalci Občine Renče-Vogrsko, je potrebno priložiti tudi, če je tako zahtevano v posamezni razpisni dokumentaciji na vseh ostalih razpisnih področjih.

Prijaviteljem, ki so Odločbo o registraciji in fotokopijo statuta vložili v eni od prejšnjih prijav, fotokopije statuta in fotokopije Odločbe o registraciji ni potrebno priložiti, razen v primeru, da je v tem času prišlo do sprememb teh aktov.

**Z eno prijavo se je mogoče prijaviti samo na eno razpisano področje (A, B, C, D, E ali F) oz. z eno prijavo se ni mogoče prijaviti na več razpisanih področij hkrati.**

**4. Okvirna višina razpisanih sredstev javnega razpisa**

Višina razpisanih sredstev javnega razpisa okvirno znaša:

A. za sofinanciranje programov iz Lokalnega programa za kulturo do skupne višine 21.000,00 EUR in sicer:

* Programi v kulturi (umetniški programi, ljubiteljska kultura, drugi programi v kulturi) do skupne višine 17.000,00 EUR,
* Programi glasbenega izobraževanja v Občini Renče-Vogrsko do skupne višine 4.000,00 EUR.

B. za sofinanciranje programov iz Letnega programa športa do skupne višine 76.303,00 EUR in sicer:

* Sofinanciranje športnih društev do skupne višine 70.303,00 EUR,
* Sofinanciranje prevozov na športne prireditve do skupne višine 3.000,00 EUR,
* Večje športne prireditve do skupne višine 3.000,00 EUR.

C. za sofinanciranje programov društev, združenj, javnih zavodov in drugih registriranih neprofitnih organizacij na področju tehnične kulture do skupne višine 1.500,00 EUR.

D. za sofinanciranje programov društev, združenj, javnih zavodov in drugih registriranih neprofitnih organizacij na področju humanitarnih, invalidskih in socialnih dejavnosti do skupne višine 4.000,00 EUR,

E. za sofinanciranje programov društev, združenj in ostalih registriranih neprofitnih organizacij na področju upokojenskih in drugih stanovskih organizacij do skupne višine 6.700,00 EUR in sicer:

* Sofinanciranje delovanja organizacij veteranov, borcev, vojnih invalidov do skupne višine 2.500,00 EUR,
* Sofinanciranje upokojenskih društev do skupne višine 4.200,00 EUR,

F. za sofinanciranje programov za mladino do skupne višine 6.000 EUR in sicer:

* Sofinanciranje mladinskih neprofitnih programov in projektov, ki jih organizira društvo s statusom mladinske organizacije, do 6.000,00 EUR.

Občina Renče-Vogrsko si pridržuje pravico, da na podlagi predlogov posameznih strokovnih komisij ne razdeli vseh razpisanih sredstev.

**5. Izbor in vrednotenje prijavljenih programov**

Upravičenost, izbor programov in višino sofinanciranja programov bodo na podlagi prijavljenih programov, priloženih dokumentov, pomena izvajanja programov za občane Občine Renče-Vogrsko in meril Pravilnikov za posamezna področja ugotavljale in predlagale imenovane strokovne komisije.

**6. Merila za vrednotenje programov**

1. Komisija za izbor in vrednotenje programov iz Lokalnega programa za kulturo bo v postopku vrednotenja prijavljenih programov, projektov in prireditev uporabljala merila, ki so priloga Pravilnika o sofinanciranju programov in projektov na področju kulturnih dejavnosti v občini Renče-Vogrsko. Pri vrednotenju programov bo upoštevala tudi druge kriterije, kot so organizacija koncertov, predstav in prireditev, organizacija in izvedba različnih kulturnih projektov in akcij, udeležba na srečanjih in festivalih, dosežki na tekmovanjih, redne vadbene dejavnosti,...
2. Komisija za izbor in vrednotenje programov iz Letnega programa športa bo v postopku vrednotenja prijavljenih programov športa uporabljala Merila za vrednotenje Letnega programa športa, sprejeta na seji Občinskega sveta dne 27. 3. 2018.
3. Komisija za izbor in vrednotenje programov iz Letnega programa tehnične kulture bo v postopku vrednotenja prijavljenih programov tehnične kulture uporabljala merila iz V. poglavja Pravilnika o sofinanciranju programov na področju tehnične kulture v Občini Renče-Vogrsko.
4. Komisija za izbor in vrednotenje programov registriranih neprofitnih organizacij na področju humanitarnih, invalidskih in socialnih dejavnosti, ter drugih stanovskih organizacij (zveze in skupnosti borcev, zveze veteranov, druge veteranske organizacije), bo v postopku vrednotenja prijavljenih programov uporabljala Merila iz prve točke 15. člena Pravilnika o sofinanciranju neprofitnih programov, projektov in prireditev v Občini Renče-Vogrsko, sprejeta na seji Občinskega sveta dne 27. 3. 2018.
5. Komisija za izbor in vrednotenje programov upokojenskih društev bo v postopku vrednotenja prijavljenih programov uporabljala Merila iz druge točke 15. člena Pravilnika o sofinanciranju neprofitnih programov, projektov in prireditev v Občini Renče-Vogrsko, sprejeta na seji Občinskega sveta dne 27. 3. 2018.
6. Komisija za izbor in vrednotenje programov mladinskih organizacij bo v postopku vrednotenja prijavljenih mladinskih neprofitnih programov in projektov uporabljala Merila za vrednotenje programov in projektov na področju programov za mladino.

Merila za vrednotenje in izbor programov ter posamezni letni plani so priloga predpisanim obrazcem v razpisni dokumentaciji za posamezna področja.

**7. Izbor programov**

Prednost pri izboru in vrednotenju bodo imeli:

* društva,
* druge nevladne organizacije,
* izvajalci celoletnih programov.

Komisije ne bodo obravnavale prijav,

* ki bodo prispele po roku javnega razpisa,
* ki ne bodo izpolnjevale splošnih pogojev iz 2. točke tega razpisa oz. ki jih ne bo vložila upravičena oseba,
* ki ne bodo opredeljevale izvajanja programov, projektov in prireditev na področju Občine Renče-Vogrsko, (ne velja za izvajalce Lokalnega programa za kulturo),
* ki ne bodo opredeljevale programov na razpisanih področjih,
* ki ne bodo opredeljevale ustreznih finančnih konstrukcij za posamezne prijavljene programe, (ob upoštevanju določil tretje alineje 3. točke tega razpisa),
* formalno nepopolnih prijav, ki ne bodo dopolnjene v pozivnem roku za dopolnitev.

Nepravočasne vloge in vloge, ki ne bodo dopolnjene v pozivnem roku, bodo s sklepom zavržene, neutemeljene vloge pa zavrnjene.

**8. Rok in pogoji porabe proračunskih sredstev**

Izvajalci, ki bodo na podlagi tega razpisa za sofinanciranje odobrenih programov pridobili proračunska sredstva Občine Renče-Vogrsko, morajo ta sredstva skladno s pogodbo porabiti v letu 2018, izključno namensko za odobrene programe v okviru najavljene finančne konstrukcije posameznih programov.

Na podlagi Zakona o integriteti in preprečevanju korupcije (Uradni list RS št. 69/2011-UPB 2) Občina Renče-Vogrsko ne sme poslovati s subjekti, v katerih je funkcionar, ki pri Občini Renče-Vogrsko opravlja funkcijo, ali njegov družinski član poslovodstva ali je neposredno ali preko drugih pravnih oseb v več kot 5 % udeležen pri ustanoviteljskih pravicah, upravljanju oziroma kapitalu. Ta prepoved smiselno velja tudi za državne pomoči in druge oblike pridobivanja sredstev od naročnika Občine Renče-Vogrsko ter za koncesije in druge oblike javno-zasebnega partnerstva, razen za državne pomoči v primeru naravnih nesreč.

**9. Rok za prijavo**

Prijava na javni razpis mora prispeti:

* ali osebno v Glavno pisarno Občine Renče-Vogrsko najkasneje do vključno 17. 6. 2019 v času uradnih ur,
* ali pa mora biti oddana po pošti obvezno priporočeno na naslov: Občina Renče-Vogrsko, Bukovica 43, 5293 Volčja Draga, najkasneje do vključno 17. 6. 2019 (za prijavo, oddano po pošti dne 17. 6. 2019, se bo štelo za pravočasno oddano, če bo oddana na poštni poslovalnici najkasneje do 19. ure).

**10. Vložitev prijave**

Prijava na javni razpis mora biti vložena izključno na predpisanih razpisnih obrazcih, ki so sestavni del razpisne dokumentacije, in z vsemi obveznimi prilogami. Razpisna dokumentacija (prijavni obrazci z navodili in merili) je od naslednjega delovnega dneva po objavi do izteka prijavnega roka dosegljiva:

* na spletni strani Občine Renče-Vogrsko: [www.rence-vogrsko.si,](http://www.rence-vogrsko.si,)
* v vložišču Občine Renče-Vogrsko, Bukovica 43, 5293 Volčja Draga, v poslovnem času Občine.

Na prednji strani kuverte mora biti **obvezno** navedeno:

* v zgornjem levem kotu polni naziv in naslov prijavitelja,
* v spodnjem levem kotu besedilo "Prijava na Javni razpis za sofinanciranje programov, projektov in prireditev na področju družbenih dejavnosti v Občini Renče-Vogrsko v letu 2019", obvezna oznaka prijave (A, B, C, D, E ali F) in besedilo »Ne odpiraj«,
* na desni strani naslov Občine.

Prijav, na katerih ne bo navedeno besedilo »Ne odpiraj«, strokovne komisije ne bodo obravnavale.

Prijav se ob osebni vložitvi ne bo pregledovalo.

Z oddajo vloge se prijavitelj strinja z vsemi pogoji in kriteriji javnega razpisa.

**11. Odpiranje vlog in izid javnega razpisa**

Odpiranje vlog bo na področjih A in F 18. 6. 2019, na področjih B in C 19. 6. 2019, na področjih D in E pa 20. 6. 2019. Odpiranje ne bo javno.

Strokovne komisije bodo izbor in vrednotenje prijavljenih programov izvedle predvidoma v 45 dneh po preteku razpisa. Vlagatelji bodo o izboru programov in obsegu sofinanciranja odobrenih programov obveščeni predvidoma v dvajsetih dneh po pripravi dokončnega predloga strokovne komisije na posameznem področju.

**12. Način sofinanciranja**

O dodelitvi sredstev bo na podlagi dokončnih predlogov strokovnih komisij na posameznih področjih z odločbo odločila občinska uprava. O pritožbah zoper odločbe bo odločal župan. Pogoji, način in obseg sofinanciranja izbranih in ovrednotenih programov bodo določeni v sklenjenih pogodbah o izboru programov ter obsegu in načinu sofinanciranja v letu 2019.

 **13. Dodatne informacije v zvezi z razpisom**

Vse dodatne informacije v zvezi z razpisom dobijo zainteresirani v času uradnih ur na tel. št. 051 647 004 in po elektronski pošti: vladka.gal@rence-vogrsko.si.

Številka: 61702-1/2019-2

Bukovica, 16. 5. 2019

 Tarik Žigon, l. r.

 Župan